ມີລາຍງານວ່າ ກຸ່ມຕາລີບານ ເປີດການເຈລະຈາ ກັບລັດຖະບານ ປາກິສຖານ
ຜູ້ນໍາອະວຸໂສ ຂອງກຸ່ມຕາລີບານ ໃນປາກິສຖານ ໃຫ້ການຢືນຢັນ ກ່ຽວກັບ ການເຈລະຈາສັນຕິພາບ ກັບລັດຖະບານ.
ຜູ້ນຳອະວຸໂສຄົນນຶ່ງຂອງກຸ່ມຕາລີບານໃນປາກິສຖານກ່າວວ່າ ຕົນໄດ້ເຂົ້າຮ່ວມການເຈລະຈາ ສັນຕິພາບກັບລັດຖະບານແລ້ວ ຮອງຜູ້ບັນຊາການຂອງກຸ່ມຕາລີບານ ນາຍ Maulvi Faqir Mohammad ກ່າວຕໍ່ພວກ ນັກຂ່າວໃນວັນເສົາມື້ນີ້ວ່າ ການເຈລະຈາໄດ້ດຳເນີນໄປໃນທິດທາງທີ່ຖືກຕ້ອງແລະວ່າ ບາງທີຕົນອາດຈະລົງນາມໃນຂໍ້ຕົກລົງຢ່າງເປັນທາງການກັບພວກເຈົ້າໜ້າທີ່ໃນໄວໆ ນີ້ ນາຍ Mohammad ທີ່ມີພວກນັກລົບປະຕິບັດງານຢູ່ໃນເຂດຊົນເຜົ່າ Bajur ກ່າວວ່າການ ຕົກລົງກັນໃດໆກໍຕາມອາດຈະເປັນແບບຢ່າງສຳລັບສ່ວນທີ່ເຫຼືອຂອງເຂດຊາຍແດນທັງໝົດ ຍັງບໍ່ມີການຖະແຫຼງໃດໆຈາກລັດຖະບານປາກິສຖານເທື່ອກ່ຽວກັບວ່າ ການເຈລະຈາທີ່ແທ້ ຈິງໄດ້ມີຂຶ້ນກັບພວກຫົວຮຸນແຮງກຸ່ມນີ້ຫຼືບໍ່ ໃນເດືອນກັນຍາຜ່ານມາ ລັດຖະບານປາກິສຖານກ່າວວ່າ ຕົນພ້ອມແລ້ວທີ່ຈະໃຫ້ໂອກາດ ເພື່ອສ້າງສັນຕິພາບ ກັບພວກຫົວຮຸນແຮງ ສະຫະລັດຊຶ່ງເປັນຜູ້ໃຫ້ຄວາມຊ່ອຍເຫຼືອແກ່ປາກິສຖານຫຼາຍພັນລ້ານໂດລານັ້ນບໍ່ມີທ່າທາງ ວ່າຈະໃຫ້ການສະໜັບສະໜຸນຕໍ່ການເຄື່ອນໄຫວເພື່ອສັນຕິພາບກັບພວກຕາລີບານໃນປາ ກິສຖານ ທີ່ສະຫະລັດຖືວ່າເປັນກຸ່ມກໍ່ການຮ້າຍນັ້ນ ໂຄສົກຄົນນຶ່ງຂອງກຸ່ມຕາລີບານແລະກອງທັບພ້ອມໆກັບລັດຖະບານປາກິສຖານໄດ້ປະຕິ ເສດໃນເດືອນແລ້ວນີ້ວ່າບໍ່ໄດ້ມີການເຈລະຈາສັນຕິພາບກັນເກີດຂຶ້ນ ລັດຖະມົນຕີກະຊວງພາຍໃນປາກິສຖານ ທ່ານ Rehman Malik ກ່າວວ່າ ພວກຫົວຮຸນ ແຮງຈະຕ້ອງໄດ້ວາງອາວຸດກ່ອນທີ່ການເຈລະຈາຈະເລີ່ມຂຶ້ນໄດ້